b'\n_START_ARTICLE_\nRoxelana\n_START_PARAGRAPH_\nSi H\xc3\xbcrrem Haseki Sultan (Pagbigkas sa Turko:\xc2\xa0[hy\xc9\xbe\xcb\x88\xc9\xbeem hase\xcb\x88ci su\xc9\xab\xcb\x88ta\xcb\x90n]) (Turkong Ottomano: \xd8\xae\xd8\xb1\xd9\x85 \xd8\xb3\xd9\x84\xd8\xb7\xd8\xa7\xd9\x86, c. 1500 \xe2\x80\x93 15 Abril 1558) (na ipinanganak bilang Roxalana, Roxelana o Alexandra Lisowska) ay ang asawa at haseki sultan ni Suleiman ang Maringal at ina nina \xc5\x9eehzade Mehmed, Mihrimah Sultan, Selim II, \xc5\x9eehzade Beyaz\xc4\xb1t at \xc5\x9eehzade Cihangir. Isa siya sa pinakamakapangyarihang babae sa Kasaysayang Ottomano at isang bantog na tao noong panahon ng kasultanan ng kababaihan. Nagkamit siya ng kapangyarihan at nakaimpluwensiya sa politika ng Imperyong Ottomano sa pamamagitan ng kaniyang asawa at gumanap ng isang masiglang gampanin sa mga gawaing pang-estado ng Imperyo.'